Source: https://www.zakonypreludi.sk/zz/2009-287
Timestamp: 2019-03-23 01:03:20+00:00
Document Index: 15942198

Matched Legal Cases: ['§ 3', '§ 29', '§ 20', '§ 20', '§ 30', '§ 20', '§ 18', '§ 18', '§ 21', '§ 26', '§ 14', '§ 26', '§ 27', '§ 27', '§ 27', '§ 29', '§ 18', '§ 18', '§ 30', '§ 18', '§ 18', '§ 18', '§ 20', '§ 30', '§ 18', '§ 18', '§ 38', '§ 38', '§ 16', '§ 41', '§ 54', '§ 18', '§ 18', '§ 54', '§ 18', '§ 18', '§ 54', '§ 18', '§ 18', '§ 55', '§ 18', '§ 55', '§ 18', '§ 55', '§ 18', '§ 54', '§ 56', '§ 18', '§ 65', '§ 65', '§ 18']

287/2009 Z. z. Zákon, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a ... | Aktuálne znenie
287/2009 Z. z.
Zákon č. 287/2009 Z. z.Zákon, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z. a zákona č. 454/2007 Z. z. sa mení a dopĺňa takto:
1. V § 3 sa za písmeno e) vkladá nové písmeno f), ktoré znie:
„f) navrhovateľ je fyzická osoba alebo právnická osoba, ktorá zamýšľa vykonávať činnosť, ktorá môže byť predmetom posudzovania vplyvov podľa tohto zákona,“.
(1) Predmetom posudzovania vplyvov sú navrhované činnosti uvedené v prílohe č. 8.
(2) Zmena navrhovanej činnosti uvedenej v prílohe č. 8 je predmetom povinného posudzovania vplyvov, ak v jej dôsledku dôjde k dosiahnutiu alebo prekročeniu prahovej hodnoty uvedenej v prílohe č. 8 časti A.
(3) Zmena navrhovanej činnosti uvedenej v prílohe č. 8 je predmetom zisťovacieho konania podľa § 29, ak v jej dôsledku dôjde k dosiahnutiu niektorej z hodnôt uvedených v prílohe č. 8 časti B.
(4) Predmetom povinného posudzovania vplyvov je okrem zmeny navrhovanej činnosti uvedenej v odseku 2 každá zmena navrhovanej činnosti uvedenej v prílohe č. 8 časti A, ak príslušný orgán vydá vyjadrenie, že taká zmena môže mať podstatný nepriaznivý vplyv na životné prostredie.
(5) Predmetom zisťovacieho konania je okrem zmeny navrhovanej činnosti uvedenej v odseku 3 každá zmena navrhovanej činnosti uvedenej v prílohe č. 8 časti B, ak príslušný orgán vydá vyjadrenie, že taká zmena môže mať podstatný nepriaznivý vplyv na životné prostredie.
(6) Príslušný orgán vydá vyjadrenie podľa odsekov 4 a 5 do 15 dní od doručenia úplného oznámenia o zmene navrhovanej činnosti vypracovaného podľa prílohy č. 8a a do siedmich dní od vydania vyjadrenia zverejní vyjadrenie v komplexnom informačnom systéme posudzovania vplyvov na životné prostredie.
(7) Navrhovateľ je povinný doručiť oznámenie o zmene navrhovanej činnosti uvedenej v odsekoch 4 a 5 v písomnej forme a na elektronickom nosiči dát príslušnému orgánu pred začatím konania o povolení činnosti podľa osobitných predpisov.2)
(8) Príslušný orgán si môže vyžiadať od navrhovateľa doplňujúce informácie o zmene navrhovanej činnosti, ktoré sú nevyhnutné na vydanie vyjadrenia podľa odsekov 4 a 5.
(9) Oznámenie o zmene navrhovanej činnosti, ktoré nemá potrebné náležitosti podľa prílohy č. 8a, vráti príslušný orgán do siedmich dní od jeho doručenia navrhovateľovi na doplnenie a určí rozsah jeho doplnenia.
(10) Ministerstvo v konaní podľa § 20 určí, či posudzovaniu vplyvov podlieha aj navrhovaná činnosť alebo jej zmena neuvedená v prílohe č. 8.
(11) Ministerstvo v konaní podľa § 20 určí, či posudzovaniu vplyvov podlieha aj navrhovaná činnosť alebo jej zmena, ktorá nedosahuje prahové hodnoty uvedené v prílohe č. 8.
(12) Navrhovateľ zamýšľajúci v území chránenom podľa osobitných predpisov20) vykonávať činnosť, ktorá nie je uvedená v prílohe č. 8, je povinný požiadať štátny orgán ochrany prírody a krajiny21) o odborné stanovisko, či sa táto činnosť považuje za zásah do územia, ktorý môže spôsobiť podstatné zmeny v biologickej rozmanitosti, štruktúre a vo funkcii ekosystémov. Ak štátny orgán ochrany prírody a krajiny vydá odborné stanovisko, že sa táto činnosť považuje za zásah do územia, ktorý môže spôsobiť podstatné zmeny v biologickej rozmanitosti, štruktúre a vo funkcii ekosystémov, tak táto činnosť podlieha posudzovaniu vplyvov podľa § 30 až 39.
(13) Ak sú viaceré navrhované činnosti v prevádzkovej alebo priestorovej súvislosti, možno vykonať ich posudzovanie vplyvov spoločne.“.
3. V § 20 ods. 1 a 2 sa slová „§ 18 ods. 4“ nahrádzajú slovami „§ 18 ods. 10 a 11“.
4. § 21 sa vypúšťa.
5. V § 26 prvej vete sa slová „zúčastnenou osobou25)“ nahrádzajú slovami „účastníkom konania25)“ a vypúšťajú sa slová „pokiaľ z osobitného zákona nevyplýva, že je účastníkom konania“.
„25) § 14 ods. 2 zákona č. 71/1967 Zb. o správnom konaní (správny poriadok) v znení zákona č. 527/2003 Z. z.“.
6. V § 26 sa za druhú vetu vkladá nová tretia veta, ktorá znie: „Také združenie sa na účely tohto zákona považuje za subjekt, ktorého právo na priaznivé životné prostredie môže byť rozhodnutím dotknuté.“.
7. V § 27 prvej vete sa slová „zúčastnenej osoby pokiaľ z osobitného zákona nevyplýva, že je účastníkom“ nahrádzajú slovom „účastníka“.
8. V § 27 sa za prvú vetu vkladá nová druhá veta, ktorá znie: „Taká mimovládna organizácia sa považuje za subjekt, ktorého právo na priaznivé životné prostredie môže byť rozhodnutím dotknuté.“.
9. § 27a sa vypúšťa.
10. V § 29 ods. 1 sa slová „§ 18 ods. 3“ nahrádzajú slovami „§ 18 ods. 3 a 5“.
11. V § 30 ods. 1 sa bodkočiarka nahrádza čiarkou a slová „v prípadoch, v ktorých sa uskutočnilo zisťovacie konanie, do 15 dní od vydania rozhodnutia podľa § 18 ods. 5“ sa nahrádzajú slovami „do 15 dní od vydania vyjadrenia podľa § 18 ods. 4, odborného stanoviska podľa § 18 ods. 12 alebo vydania rozhodnutia podľa § 20 ods. 6“.
12. V § 30 ods. 2 písm. c) sa slová „§ 18 ods. 6“ nahrádzajú slovami „§ 18 ods. 13“.
13. V § 38 ods. 5 sa vypúšťa časť vety za bodkočiarkou a bodkočiarka sa nahrádza bodkou.
14. § 38 sa dopĺňa odsekom 6, ktorý znie:
„(6) Povoľujúci orgán bezodkladne sprístupní35a) verejnosti obsah rozhodnutia a podmienky v ňom uvedené, hlavné dôvody, na ktorých sa rozhodnutie zakladá, vrátane informácií o účasti verejnosti a hlavné opatrenia na predchádzanie, zníženie, a ak je to možné, kompenzácie závažných nepriaznivých vplyvov navrhovanej činnosti alebo jej zmeny.“.
„35a) § 16 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 207/2008 Z. z.“.
15. V § 41 sa vypúšťa odsek 4.
16. V § 54 ods. 2 sa za písmeno d) vkladajú nové písmená e) a f), ktoré znejú:
„e) vydáva vyjadrenie podľa § 18 ods. 4,
f) určuje, ktorý krajský úrad je príslušným orgánom na vydanie vyjadrenia podľa § 18 ods. 5, ak sa navrhovaná činnosť umiestňuje na území viacerých krajov,“.
Doterajšie písmená e) až t) sa označujú ako písmená g) až v).
17. V § 54 ods. 2 písm. g) sa slová „§ 18 ods. 4“ nahrádzajú slovami „§ 18 ods. 10 a 11“.
18. V § 54 ods. 2 písm. s) sa slová „§ 18 ods. 6“ nahrádzajú slovami „§ 18 ods. 13“.
19. V § 55 sa za písmeno c) vkladá nové písmeno d), ktoré znie:
„d) zabezpečuje posudzovanie navrhovaných činností podľa § 18 ods. 12,“.
20. V § 55 písm. e) sa za slová „príslušným orgánom na“ vkladajú slová „vydanie vyjadrenia podľa § 18 ods. 5 a v prípade posudzovania vplyvov určí, ktorý obvodný úrad je príslušný orgán na“.
21. V § 55 sa za písmeno g) vkladá nové písmeno h), ktoré znie:
„h) vydáva vyjadrenie podľa § 18 ods. 5 v prípade podľa § 54 ods. 2 písm. f),“.
22. V § 56 sa za písmeno d) vkladá nové písmeno e), ktoré znie:
„e) vydáva vyjadrenie podľa § 18 ods. 5,“.
23. Za § 65 sa vkladá § 65a, ktorý vrátane nadpisu znie:
Konania o povolení činnosti začaté pred 1. septembrom 2009 sa dokončia podľa predpisov účinných do 31. augusta 2009.“.
24. Za prílohu č. 8 sa vkladá príloha č. 8a, ktorá znie:
„Príloha č. 8a k zákonu č. 24/2006 Z. z.
5. Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o navrhovanej činnosti a miesto na konzultácie.
III. Údaje o zmene navrhovanej činnosti
1. Umiestnenie navrhovanej činnosti (kraj, okres, obec, katastrálne územie, parcelné číslo).
2. Stručný opis technického a technologického riešenia vrátane požiadaviek na vstupy (záber pôdy, spotreba vody, ostatné surovinové a energetické zdroje, dopravná a iná infraštruktúra, nároky na pracovné sily, iné nároky) a údajov o výstupoch (napríklad zdroje znečistenia ovzdušia, odpadové vody, iné odpady, zdroje hluku, vibrácií, žiarenia, tepla a zápachu, iné očakávané vplyvy, napríklad vyvolané investície).
3. Prepojenie s ostatnými plánovanými a realizovanými činnosťami v dotknutom území a možné riziká havárií vzhľadom na použité látky a technológie.
4. Druh požadovaného povolenia navrhovanej činnosti podľa osobitných predpisov.
5. Vyjadrenie o predpokladaných vplyvoch zmeny navrhovanej činnosti presahujúcich štátne hranice.
6. Základné informácie o súčasnom stave životného prostredia dotknutého územia vrátane zdravia ľudí.
IV. Vplyvy na životné prostredie a zdravie obyvateľstva vrátane kumulatívnych a synergických
V. Všeobecne zrozumiteľné záverečné zhrnutie
1. Informácia, či navrhovaná činnosť bola posudzovaná podľa zákona; v prípade, ak áno, uvedie sa číslo a dátum záverečného stanoviska, príp. jeho kópia
2. Mapy širších vzťahov s označením umiestnenia zmeny navrhovanej činnosti v danej obci a vo vzťahu k okolitej zástavbe
3. Výpis z katastra nehnuteľností
4. Odborné stanovisko orgánu ochrany prírody a krajiny podľa § 18 ods. 12
5. Stanovisko príslušného orgánu územného plánovania, či zmena navrhovanej činnosti je v súlade s platnými územnoplánovacími dokumentáciami platnými pre dané územie
6. Dokumentácia k zmene navrhovanej činnosti:
6. 1. Dátum spracovania
6. 2. Meno, priezvisko, adresa, číslo telefónu spracovateľa
6. 3. Podpis spracovateľa
6. 4. Podpis navrhovateľa
Poznámka: Ak nie je možné niektorú z príloh doložiť, je potrebné uviesť písomné odôvodnenie.“.